"Կամուրջշին" ընկերության տնօրեն Վլադ Ասատրյանի խոսքերով, մասնագիտական պրպտումների արդյունքում իրենք կարողացել են հնարավորինս ճիշտ ու նպատակահարմար լուծումներ գտնել մայրուղու բոլոր հանգույցների համար։ Պահպանվել է Մյասնիկյան պողոտայի վրա եղած հին կամուրջը՝ դառնալով գեղեցիկ կառույց հնի ու նորի համադրմամբ։ "Կամուրջները կառուցվել են բարձր ամրությամբ, շինարարական նորմերին ու պահանջներին համապատասխան, ինչի մասին վկայում են փորձարկումների արդյունքները",–հավաստեց նա։